Tegeta.ge - პროექტის კონცეფცია
Tegeta.ge არის თეგეტა ჰოლდინგის ერთიანი ციფრული ეკოსისტემა, რომელიც ჰოლდინგში შემავალ სხვადასხვა მიმართულებას, კომპანიას, ბრენდსა და სერვისს ერთ სივრცეში აერთიანებს. პლატფორმის მთავარი დანიშნულებაა მომხმარებლისთვის Tegeta Holding-ის საქმიანობის, მიმართულებების, პროდუქტების, სერვისებისა და კორპორაციული ინფორმაციის მარტივად, ლოგიკურად და სტრუქტურირებულად მიწოდება.

რატომ იქმნება ახალი Tegeta.ge?
ახალი ვებ-გვერდის შექმნის მთავარი მიზეზი არსებული პლატფორმის მომხმარებლის გამოცდილების, ნავიგაციისა და ინფორმაციის სტრუქტურის გაუმჯობესებაა.
· ხარისხობრივმა კვლევამ აჩვენა, რომ ჰორიზონტალური სქროლი და რთული ინფორმაციული სტრუქტურა მომხმარებელს აფერხებს
· მნიშვნელოვანი მასალები - ფინანსური ანგარიშგებები, ოფიციალური დოკუმენტები, მმართველობა, CSR, ფილიალები და მიმართულებები - უნდა მოიძებნოს სწრაფად
· საიტმა უნდა წარმოაჩინოს Tegeta Holding-ის მასშტაბი, საერთაშორისო საქმიანობა, პარტნიორი ბრენდები და სერვისების მრავალფეროვნება

პროექტის მიზანი
ახალი Tegeta.ge-ის მთავარი მიზანია თანამედროვე, კორპორაციული და მომხმარებელზე ორიენტირებული ციფრული პლატფორმის შექმნა, რომელიც Tegeta Holding-ის მასშტაბს, მრავალფეროვან საქმიანობასა და ბრენდის ღირებულებებს წარმოაჩენს. საიტის სტრუქტურა და ნავიგაცია უნდა იყოს მაქსიმალურად მარტივი, ლოგიკური და ინტუიციური, რათა მომხმარებელმა მინიმალური ძალისხმევით შეძლოს მისთვის საინტერესო ინფორმაციის პოვნა.
ამასთან, ახალი ვებ-გვერდი უნდა აკმაყოფილებდეს თანამედროვე საერთაშორისო UX/UI, Accessibility, Performance და Web Development სტანდარტებს, რათა შეიქმნას არა მხოლოდ ვიზუალურად გამართული, არამედ ფუნქციურად გამართული, სწრაფი, ხელმისაწვდომი და სხვადასხვა მოწყობილობაზე ადაპტირებული ციფრული გამოცდილება
· ყველა ძირითადი მიმართულება, ბრენდი, სერვისი და საჯარო დოკუმენტი გაერთიანდეს ერთ მარტივად სამართავ პლატფორმაში
· მომხმარებელმა მინიმალური ძალისხმევით იპოვოს სასურველი ინფორმაცია, ფილიალი, დოკუმენტი, სიახლე, პროექტი ან საკონტაქტო არხი
· შეიქმნას CMS/Admin პანელი, საიდანაც კონტენტის გუნდს ექნება გვერდების, სექციების, მედიის, SEO ველების, დოკუმენტებისა და სიახლეების მართვის შესაძლებლობა
· ვებ-გვერდი იყოს სწრაფი, უსაფრთხო, SEO/GEO-სთვის მომზადებული და გრძელვადიანად მასშტაბირებადი

ძირითადი ფუნქციონალები
· მართვადი გვერდები
· ძიება
· ფილტრაცია
· კატეგორიზაცია
· დოკუმენტების ჩამოტვირთვა
· CTA-ები
· დაკავშირებული კონტენტი
· FAQ
· მრავალმოწყობილობიანი ადაპტაცია

გვერდების ტიპები
· საინფორმაციო გვერდები
· მიმართულებები
· ბრენდები
· სიახლეები
· ღონისძიებები
· მმართველობა
· დოკუმენტები
· CSR
· კარიერა
· ფილიალები
· პროექტები
· კონტაქტი

სტატიკური გვერდები
სტატიკურ გვერდებში მოიაზრება ისეთი გვერდები, რომლებიც ადმინ პანელიდან იქმნება და ტექსტური რედაქტორით იმართება. 
გვერდზე შესაძლებელი უნდა იყოს შემდეგი ინფორმაციის დამატება:
· სათაური
· აბზაცი
· სია
· სურათი
· ბმული და embed ელემენტი
ასეთი გვერდები გამოიყენება Privacy Policy, Terms of Use და სხვა საინფორმაციო შინაარსისთვის.

საპრეზენტაციო სტატიკური გვერდები
ამ ტიპის გვერდები მოიცავს უფრო ვიზუალურ და სექციურ სტრუქტურას. 
მაგალითად: 
· ჰოლდინგის მთავარი გვერდი
· ჩვენ შესახებ
· მისია და ღირებულებები
· ისტორია
· გრავიტა
· თეგეტა აკადემია
· თეგეტა App
· საერთაშორისო წარმომადგენლობა და სხვა მიმართულებები
გვერდებზე შეიძლება იყოს ქავერი, აღწერა, სტატისტიკური მაჩვენებლები, სლაიდერები, პარტნიორები, ჯილდოები, დაკავშირებული სიახლეები და CTA ღილაკები.

პარტნიორი ბრენდები
გვერდზე განთავსებულია ყველა პარტნიორი ბრენდი, რომლის დისტრიბუციასაც თეგეტა ახდენს საქართველოში. 
თითოეულ ბრენდს აქვს:
· ლოგო
· დასახელება
· საჭიროების შემთხვევაში დეტალურ გვერდზე გადასვლის შესაძლებლობა 
გვერდზე გათვალისწინებულია ძიება, კატეგორიით ფილტრაცია და მეტი ჩანაწერის ჩატვირთვა.

ავტომობილების / მძიმე ტექნიკის ბრენდების დეტალური გვერდები
ბრენდის დეტალურ გვერდზე მოცემულია შემდეგი სახის ინფორმაცია:
· ბრენდის ლოგო
· ქავერის ვიზუალი
· მოკლე აღწერა
· ძირითადი მონაცემები
· ფოტო გალერეა ან სლაიდერი
· ფილიალის/მისამართის ბლოკი და დაკავშირებული ინფორმაცია 
მსგავსი სტრუქტურა გამოიყენება როგორც ავტომობილების ბრენდებისთვის, ისე მძიმე და სპეც. ტექნიკის ბრენდებისთვის.

ბიზნეს სიახლეები
სიახლეების მოდული გამოიყენება სხვადასხვა გვერდზე თემატურად გამოსატანად: ბიზნეს სიახლეები, ინვესტორების სიახლეები, მძიმე და სპეც. ტექნიკა, ქარსი და სხვა მიმართულებები. 
სიახლეს უნდა ჰქონდეს:
· სათაური
· თარიღი
· მოკლე აღწერა
· ფოტო
· კატეგორია და დეტალურ გვერდზე გადასვლის შესაძლებლობა 
ბიზნეს სიახლეების გვერდებზე საჭიროა ძიება, ფილტრაცია და ღილაკი  „მეტის ჩატვირთვა“.

სიახლის დეტალური გვერდი
სიახლის დეტალურ გვერდზე მოცემულია:
· ქავერის ფოტო
· სათაური
· თარიღი
· სრული ტექსტური კონტენტი
· ფოტო/ვიდეო მასალა
· საჭიროების შემთხვევაში დაკავშირებული სიახლეები

მმართველობა
მმართველობის გვერდზე მოცემულია შემდეგი სახის ინფორმაცია:
· მმართველი გუნდის სია
· ფოტო
· სახელი, გვარი და პოზიცია
გვერდი გაყოფილია ორ სექციად: სამეთვალყურეო საბჭო და ოფიცრები. თითოეული პირის ქარდიდან მომხმარებელი გადადის დეტალურ გვერდზე.

ოფიცრის / სამეთვალყურეო საბჭოს წევრის დეტალური გვერდი
დეტალურ გვერდზე მოცემულია: 
· ქავერის ფოტო
· სახელი, გვარი, პოზიცია
· ტექსტური ბიოგრაფიული კონტენტი
ოფიცრისა და სამეთვალყურეო საბჭოს წევრის გვერდები ფუნქციურად ერთნაირია და ვიზუალურად მხოლოდ მცირე განსხვავება შეიძლება ჰქონდეს.

რეპორტები და დოკუმენტები
გვერდზე ქარდებად ან სიად დალაგებულია ანგარიშები, ფინანსური დოკუმენტები, კოდექსები და სხვა ფაილები. თითოეულ ჩანაწერს აქვს:
· სათაური
· წელი, თარიღი
· ტიპი
· PDF-ის ჩამოტვირთვის ბმული
· გათვალისწინებულია ძიება და ფილტრაცია
*PDF ფაილის შესაძლო დიდი მოცულობიდან გამომდინარე, საჭიროა ატვირთვის ლიმიტის განსაზღვრა. ლიმიტის გადაჭარბების შემთხვევაში, უნდა განვიხილოთ მისი გაზრდა/მოხსნა ან ფაილის გარე პლატფორმაზე განთავსება.

განცხადებები
განცხადებების გვერდზე განთავსებულია კომპანიის ოფიციალური განცხადებები. სიაში ჩანს:
· თარიღი
· სათაური
· მოკლე აღწერა
· დეტალურ გვერდზე გადასვლა. 
გვერდს აქვს - ძიება, წლის/მიმართულების ფილტრი და მეტი ჩანაწერის ჩატვირთვა.

განცხადების დეტალური გვერდი
დეტალურ გვერდზე მოცემულია:
· განცხადების სათაური
· თარიღი
· სრული ტექსტური კონტენტი
საჭიროების შემთხვევაში შეიძლება დაემატოს დოკუმენტის ჩამოტვირთვის ბმული.

კორპორაციული პასუხისმგებლობა
CSR გვერდზე წარმოდგენილია კორპორაციული პასუხისმგებლობის ძირითადი მიმართულებები, პროექტები, ჯილდოები და დაკავშირებული სიახლეები. თითოეულ მიმართულებას აქვს დეტალურ გვერდზე გადასვლის შესაძლებლობა.

კორპორაციული პასუხისმგებლობის მიმართულების დეტალური გვერდი
დეტალურ გვერდზე მოცემულია შემდეგი ინფორმაცია:
· კონკრეტული CSR მიმართულების აღწერა
· ქავერის ვიზუალი
· ტექსტური კონტენტი
· ფოტო/ვიდეო მასალა
· ამ მიმართულებასთან დაკავშირებული სიახლეები ან პროექტები

კარიერა
კარიერის გვერდი მოიცავს თანამშრომლების წარმატების ისტორიებს და ვაკანსიების შესახებ ზოგად ინფორმაციას. ვაკანსიების გამოქვეყნება თეგეტას საიტზე არ ხდება. CTA ღილაკი მომხმარებელს გადაამისამართებს შესაბამის ვაკანსიების ვებ-გვერდზე.

წარმატების ისტორიის დეტალური გვერდი
გვერდზე მოცემულია თანამშრომლის ფოტო, სახელი, გვარი, მიმდინარე პოზიცია და სრული ისტორია ტექსტური კონტენტის სახით.

ფილიალები
ფილიალების გვერდზე განთავსებულია ფილიალების სია. 
თითოეულ ფილიალზე ჩანს:
· ფოტო/რუკის ადგილი
· დასახელება
· მისამართი
· ტელეფონი
· სამუშაო საათები
· მიმართულების ღილაკი
გვერდზე საჭიროა ძიება და ფილტრები ქალაქის, სერვისის ტიპისა და მიმართულების მიხედვით.

პროექტები
პროექტების გვერდზე წარმოდგენილია კომპანიის მიმდინარე და დასრულებული პროექტები. შესაძლებელია კატეგორიებით დალაგება, მაგალითად - სასტუმრო, კომერციული, ინდუსტრიული და სხვა. 
თითოეულ პროექტს აქვს:
· ფოტო
· დასახელება
· ლოკაცია
· პერიოდი
· სტატუსი
· დეტალურ გვერდზე გადასვლა

კონტაქტი
კონტაქტის გვერდზე განთავსებულია კომპანიის საკონტაქტო ინფორმაცია:
· მისამართი
· ტელეფონი
· ელფოსტა
· რუკა
· საჭიროების შემთხვევაში საკონტაქტო ფორმა ან შესაბამის მიმართულებაზე გადასვლის ბმულები

FAQ სექციები SEO/GEO ოპტიმიზაციისთვის
ყველა საჭირო გვერდზე შესაძლებელია მართვადი FAQ სექციის დამატება. FAQ სექციები ხელს უწყობს მომხმარებლისთვის ხშირად მოთხოვნილი ინფორმაციის სწრაფად მიწოდებას და კონტენტის სტრუქტურირებულად წარმოჩენას საძიებო და გენერაციულ სისტემებში.

SEO
ტექნიკური SEO-ს ძირითადი მოთხოვნები გათვალისწინებულია როგორც დიზაინის, ისე ვებ-გვერდის სტრუქტურის დონეზე. გვერდების სტრუქტურაში შესაძლებელი იქნება სათაურების (Headings), პარაგრაფების, სიების, FAQ სექციებისა და სხვა SEO-სთვის მნიშვნელოვანი ელემენტების სწორად გამოყენება.

1. URL სტრუქტურა და ენობრივი სეგმენტაცია
· URL-ები უნდა იყოს სუფთა, ლათინური, მცირე ასოებით, სიტყვები დეფისით გამოყოფილი; ID-ები, თარიღები და ტექნიკური პარამეტრები ძირითადი გვერდების მისამართებში დაუშვებელია.
· ენობრივი სეგმენტაციის მოდელი უნდა იყოს ერთი და იგივე ყველა გვერდის ტიპისთვის. დასაშვებია ორი მოდელი: (ა) ორივე ენა პრეფიქსით — /ka/ და /en/, დომენის root 301-ით /ka/-ზე; (ბ) ქართული root-ზე, ინგლისური /en/ პრეფიქსზე. მოდელს ირჩევს დამკვეთი (იხ. ბოლო გვერდი); ვენდორი ვალდებულია არჩეული მოდელი თანმიმდევრულად დანერგოს გამონაკლისების გარეშე.
· ქართული ენის კოდად ყველგან გამოიყენება „ka" (ISO 639-1) — URL-ის პრეფიქსში, html lang ატრიბუტში, hreflang-ში და og:locale ველში. „ge" არის ქვეყნის და არა ენის კოდი და მისი გამოყენება დაუშვებელია. ენის გადამრთველის ხილული წარწერა შეიძლება იყოს ნებისმიერი. ეს ტექნიკურ კოდს არ ცვლის.
· URL არ უნდა იცვლებოდეს კონტენტის ჩვეულებრივი რედაქტირებისას. slug-ის შეცვლისას CMS-მა ავტომატურად უნდა შექმნას 301 გადამისამართება ძველიდან ახალზე.
· trailing slash-ის ერთი კონვენცია; მეორე ფორმა 301-ით მიმართული. იგივე ეხება www / non-www და http / https წყვილებს — ერთი canonical ჰოსტი.

2. მიგრაცია და გადამისამართებები
· ვენდორი ვალდებულია მიიღოს დამკვეთისგან ან მისი SEO პარტნიორისგან URL-to-URL გადამისამართებების რუკა და დანერგოს იგი სერვერის დონეზე, 301 კოდით.
· მიგრაციის სქოუფი მოიცავს დამკვეთის მიერ დადასტურებულ ყველა დომენს და subdomain-ს (იხ. ბოლო გვერდი). ვენდორმა შეთავაზებაში ცალკე უნდა გამოყოს მიგრაციის სამუშაოს ღირებულება.
· დაუშვებელია 302 დროებითი გადამისამართება, meta refresh და JavaScript-ით გადამისამართება ინდექსირებად გვერდებზე.
· დაუშვებელია ძველი გვერდების ჯგუფურად მთავარ გვერდზე მიმართვა. თითოეული URL მიემართება თემატურად შესაბამის ახალ გვერდზე, ხოლო შესაბამისობის არარსებობისას შეგნებულად უბრუნდება 410 კოდი.
· გადამისამართებების ჯაჭვი მაქსიმუმ ერთი საფეხურია.
· Go-Live-ის შემდეგ გადამისამართებები უნდა შენარჩუნდეს მინიმუმ 12 თვე.

3. ინდექსაციის კონტროლი
· robots.txt უნდა იმართებოდეს CMS-იდან, დეველოპერის ჩარევის გარეშე.
· DEV და UAT გარემოები სრულად დახურული უნდა იყოს ინდექსაციისგან.  ერთდროულად robots.txt-ის აკრძალვით, X-Robots-Tag: noindex ჰედერით და HTTP ავტორიზაციით. PROD გარემო ღიაა.
· sitemap.xml გენერირდება და ნახლდება ავტომატურად, სეგმენტირებულია კონტენტის ტიპების მიხედვით (გვერდები, სიახლეები, ბრენდები, ფილიალები, დოკუმენტები, პროექტები) და გაერთიანებულია sitemap index ფაილში. lastmod ველი უნდა ასახავდეს კონტენტის რეალურ განახლებას.
· sitemap-ში მხოლოდ 200 კოდის მქონე, ინდექსირებადი, canonical მისამართები ხვდება.
· ყველა გვერდს აქვს თვითმიმართული canonical, ჩაწერილი სრული აბსოლუტური URL-ით (პროტოკოლისა და დომენის ჩათვლით). canonical ჩაწერილი სრული მისამართით — https://tegeta.ge/en/cars და არა შემოკლებული /en/cars. შემოკლებული ჩანაწერი (relative URL) დაუშვებელია, რადგან ერთი და იგივე გვერდის რამდენიმე მისამართზე ხელმისაწვდომობისას იგი დუბლიკატს ვერ კლავს. მიმდინარე საიტზე სწორედ ასეა და მიგრაციისას უნდა გასწორდეს. იგივე წესი ვრცელდება og:url ველზე.
· ფილტრისა და სორტირების პარამეტრებით გენერირებული მისამართები canonical-ით მიემართება ძირითად გვერდზე.
· meta robots ტეგი უნდა იმართებოდეს CMS-იდან თითოეულ გვერდზე ცალკე (index/noindex, follow/nofollow).
· შიდა ძიების შედეგების გვერდი უნდა იყოს noindex, follow.

4. რენდერინგი და ინდექსირებადობა
ეს პუნქტი კრიტიკულია: მიმდინარე საიტზე ფილიალების ფილტრები, მმართველობის ჩანართები, პაგინაცია და დეტალურ გვერდებზე გადასვლა სერვერის მიერ დაბრუნებულ HTML-ში არ არსებობს. ანუ ამ კონტენტის ნაწილი საძიებო სისტემისთვის მიუწვდომელია.
· რენდერინგის მოდელი ჰიბრიდული უნდა იყოს: გვერდის პირველადი HTML სრული კონტენტით გენერირდება სერვერზე (SSR ან SSG), შემდეგ კლიენტის მხარეს ხდება hydration და გვერდი ინტერაქტიული ხდება. წმინდა client-side (SPA) მოდელი, სადაც სერვერი ცარიელ კარკასს აბრუნებს, დაუშვებელია.
· hydration-ის შემდეგ გვერდის შიგთავსი არ უნდა განსხვავდებოდეს სერვერის მიერ დაბრუნებული HTML-ისგან. კონტენტის ჩანაცვლება, წაშლა ან ხელახლა ჩატვირთვა კლიენტის მხარეს დაუშვებელია. სერვერის პასუხი და საბოლოო DOM ერთსა და იმავე ინფორმაციას უნდა შეიცავდეს.
· მხოლოდ კლიენტის მხარეს დასაშვებია: ფილტრაცია და სორტირება (სრული სიის HTML-ში არსებობის პირობით), ინტერაქტიული რუკა, ფორმები, ძიების ავტოშევსება, ანიმაციები და დამატებითი ჩანაწერების ჩატვირთვა. ყველა დანარჩენი კონტენტი სერვერზე უნდა დარენდერდეს.
· ქეშირება და CDN უნდა ითვალისწინებდეს ენობრივ ვერსიას. ერთი ენის დარენდერებული HTML მეორე ენის მისამართზე არ უნდა მიეწოდებოდეს. კონტენტის განახლებისას ქეში უნდა ნულდებოდეს ავტომატურად, მართვადი ინტერვალით.
· მოთხოვნა განსაკუთრებით ეხება listing page-ების ტიპებს: ფილიალები, პარტნიორი ბრენდები, დოკუმენტები და რეპორტები, სიახლეები, განცხადებები, პროექტები, მმართველობა, CSR მიმართულებები.
· ფილტრაცია და შიდა ძიება შეიძლება მუშაობდეს კლიენტის მხარეს, მაგრამ ფილტრის გარეშე სრული ჩამონათვალი უნდა არსებობდეს საწყის HTML-ში.
· „მეტის ჩატვირთვა" ღილაკი დასაშვებია მხოლოდ იმ პირობით, რომ პარალელურად არსებობს ინდექსირებადი პაგინირებული მისამართები (მაგალითად /brands?page=2), რომლებზეც მიდის ჩვეულებრივი HTML ბმული. წინააღმდეგ შემთხვევაში პირველი ეკრანის მიღმა დარჩენილი კონტენტი ინდექსში არ მოხვდება.
· ჩანართები (tabs), აკორდეონები და სიის შიდა სექციები, რომლებიც განსხვავებულ კონტენტს შეიცავს, უნდა იყოს ან სრულად წარმოდგენილი საწყის HTML-ში, ან ჰქონდეს საკუთარი ინდექსირებადი მისამართი. მიმდინარე საიტზე მმართველობის ჩანართები ამ პირობას ვერ აკმაყოფილებს.

5. hreflang
· ყველა თარგმნილ გვერდზე უნდა იყოს ორმხრივი hreflang ანოტაცია, x-default-ის ჩათვლით.
· hreflang გენერირდება ავტომატურად CMS-ში გვერდების ენობრივი მიბმის საფუძველზე, არა ხელით შევსებული ველებიდან.
· გვერდი, რომელსაც თარგმანი არ აქვს, არ უნდა მიუთითებდეს არარსებულ ან არარელევანტურ ალტერნატივაზე.
· og:locale და og:locale:alternate მნიშვნელობები უნდა შეესაბამებოდეს საიტის რეალურ ენებს და ეყრდნობოდეს ენის სტანდარტულ კოდებს (ka, en). მიმდინარე საიტზე ეს ველები არათანმიმდევრულია.
· არქიტექტურა ისე უნდა აიგოს, რომ ახალი ენის დამატება არ საჭიროებდეს hreflang ლოგიკის გადაწერას.

6. Structured Data (schema.org)
· ყველა მარკირება ინერგება JSON-LD ფორმატით, გვერდის head სექციაში და გენერირდება ავტომატურად CMS-ის ველებიდან არა ხელით ჩაწერილი კოდით.
· მარკირებაში ასახული ინფორმაცია უნდა ემთხვეოდეს გვერდზე ხილულ ინფორმაციას.
	გვერდის ტიპი
	სავალდებულო schema ტიპები

	მთავარი გვერდი
	Organization, WebSite

	ჩვენ შესახებ / ჰოლდინგი / ისტორია
	Organization, AboutPage

	პარტნიორი ბრენდის გვერდი
	Brand, BreadcrumbList

	სიახლე / განცხადება
	NewsArticle ან Article — headline, datePublished, dateModified, author, image, publisher

	ფილიალის გვერდი
	LocalBusiness (ან AutoDealer / AutoRepair ქვეტიპი) — address, geo, telephone, openingHoursSpecification

	ფილიალების სია
	ItemList

	მმართველობა — ოფიცერი / საბჭოს წევრი
	Person, worksFor

	დოკუმენტები და რეპორტები
	ItemList, DataDownload

	პროექტის გვერდი
	CreativeWork

	FAQ სექცია ნებისმიერ გვერდზე
	FAQPage

	ყველა შიდა გვერდი
	BreadcrumbList



7. On-page ელემენტები და CMS-ის SEO ველები
ყოველ გვერდზე კონტენტის რედაქტორს დეველოპერის ჩარევის გარეშე უნდა შეეძლოს შემდეგი ველების მართვა:
· Meta Title და Meta Description 
· URL slug — ავტომატური გენერაცია სათაურიდან, ხელით რედაქტირების შესაძლებლობით
· Open Graph title, description და image; Twitter Card ტიპი
· canonical-ის ხელით გადაწერის შესაძლებლობა
· meta robots — index/noindex და follow/nofollow

დამატებით:
· თითოეულ გვერდზე მხოლოდ ერთი H1; H2–H4 გამოიყენება იერარქიულად, საფეხურის გამოტოვების გარეშე. სათაურის დონეები ხელმისაწვდომი უნდა იყოს CMS-ის ტექსტურ რედაქტორში.
· Media Library-ში სურათის alt ტექსტის ველი სავალდებულოა; ატვირთვისას ფაილის სახელი ინარჩუნებს აღწერით სახეს.
· თითოეულ გვერდს უნდა ჰქონდეს უნიკალური Meta Description და og:description. საიტის მასშტაბით ერთი და იმავე ზოგადი ტექსტის გამეორება დაუშვებელია. მიმდინარე საიტზე სწორედ ასეა და ეს მდგომარეობა ახალ პლატფორმაზე არ უნდა გადმოვიდეს.
· OG სურათისთვის ნაგულისხმევი fallback უნდა არსებობდეს, რომ გვერდი გაზიარებისას უსურათოდ არ დარჩეს, თუმცა ის მხოლოდ სათადარიგო მნიშვნელობაა. ძირითად გვერდებს საკუთარი og:image უნდა ჰქონდეს.

8. შიდა ბმულები, ნავიგაცია და 404
· ყველა შიდა გვერდზე უნდა იყოს ხილული breadcrumb ნავიგაცია, შესაბამისი მარკირებით.
· დაკავშირებული კონტენტის ბლოკი: სიახლიდან სხვა სიახლეებზე, ბრენდიდან ფილიალებსა და შესაბამის სიახლეებზე, CSR მიმართულებიდან პროექტებზე.
· Footer-ში უნდა განთავსდეს ძირითადი განყოფილებების ბმულების ბლოკი, კომპანიის სრული საკონტაქტო მონაცემები (იურიდიული დასახელება, მისამართი, ტელეფონი, ელფოსტა) და სოციალური ქსელების ბმულები.
· 404 გვერდი აბრუნებს ნამდვილ 404 კოდს (არა 200) და შეიცავს ძიების ველს და ძირითადი განყოფილებების ბმულებს.
· საიტის ნებისმიერი ინდექსირებადი გვერდი მისაწვდომი უნდა იყოს მთავარი გვერდიდან მაქსიმუმ სამი კლიკით.

9. GEO / AEO
კორპორაციული ინფორმაცია სულ უფრო ხშირად მოიხმარება AI ასისტენტების პასუხების საშუალებით. პლატფორმა ტექნიკურად უნდა იყოს მომზადებული იმისთვის, რომ ეს სისტემები თეგეტას ინფორმაციას სწორად წაიკითხავენ და დაიმოწმებენ.
· robots.txt-ში AI crawler-ებისთვის (მაგ. GPTBot, OAI-SearchBot, ClaudeBot, PerplexityBot, Google-Extended) წვდომა უნდა იმართებოდეს ცალკე, კონფიგურაციის დონეზე. წვდომის გახსნის ან შეზღუდვის გადაწყვეტილებას იღებს დამკვეთი; ვენდორი უზრუნველყოფს მართვად მექანიზმს.
· საიტის root-ში უნდა განთავსდეს /llms.txt ფაილი.  ძირითადი განყოფილებებისა და მნიშვნელოვანი გვერდების მანქანურად წაკითხვადი რუკა, რომელიც ახლდება სტრუქტურის ცვლილებისას.
· მართვადი FAQ სექციის დამატება შესაძლებელი უნდა იყოს ნებისმიერ გვერდზე, სტრუქტურირებული მარკირებით.
· ფაქტობრივი მონაცემები: ციფრები, თარიღები, მისამართები, სამუშაო საათები, სახელები და პოზიციები. უნდა იყოს HTML ტექსტი და არა სურათში ჩაწერილი გამოსახულება.
· სიახლისა და ბლოგის template-ს უნდა ჰქონდეს: ავტომატური Table of Contents H2 სათაურებიდან, ენქორ-ბმულებით; მოკლე შემაჯამებელი AEO ბლოკი სტატიის დასაწყისში; გამოქვეყნებისა და განახლების თარიღი ტექსტად; ავტორის ბლოკი; გაზიარების ღილაკები.

ტექნიკური მოთხოვნები
Tegeta.ge — ტენდერის დოკუმენტის ტექნიკური ნაწილი
1. სამუშაოს ტექნიკური ფარგლები (Scope of Work)
ვენდორმა უნდა უზრუნველყოს შემდეგი ტექნიკური აქტივობების სრული ციკლი: Discovery და ტექნიკური ანალიზი, საინფორმაციო არქიტექტურის დაზუსტება, Front-end დეველოპმენტი, Back-end და CMS-ის კონფიგურაცია/დეველოპმენტი, ინტეგრაციების იმპლემენტაცია, Content Migration-ის ტექნიკური მხარდაჭერა, ტესტირება (ყველა ტიპის), უსაფრთხოების შემოწმება, წარმადობის ოპტიმიზაცია, დეპლოიმენტი საბოლოო გარემოში, ტექნიკური დოკუმენტაციის მომზადება და ადმინისტრატორთა ტრენინგი.
2. CMS-ის ტექნიკური მოთხოვნები
ვინაიდან პლატფორმის თითქმის მთელი კონტენტი (მიმართულებები, ბრენდები, სიახლეები, განცხადებები, დოკუმენტები, მმართველობა, CSR, კარიერის ისტორიები, ფილიალები, პროექტები) მართვადი უნდა იყოს, CMS წარმოადგენს პროექტის ერთ-ერთ ყველაზე კრიტიკულ კომპონენტს. ვენდორმა უნდა უზრუნველყოს:
1. რეუზაბელური კონტენტ-ტიპების (Content Types/Models) აგება თითოეული გვერდის ტიპისთვის — სტატიკური გვერდი, საპრეზენტაციო გვერდი, ბრენდი, სიახლე, განცხადება, დოკუმენტი, ოფიცერი/საბჭოს წევრი, ფილიალი, პროექტი — ისე, რომ სტრუქტურა განმეორებადი და მასშტაბირებადი იყოს.
1. Roles & Permissions სისტემა — რომ სხვადასხვა მიმართულების რედაქტორს (მაგ. HR, PR, ინვესტორული ურთიერთობები) ჰქონდეს წვდომა მხოლოდ საკუთარ სექციაზე, თუ ბიზნესის მხრიდან დადასტურდება ასეთი საჭიროება.
1. Preview და Scheduled Publishing ფუნქციონალი — გვერდის გამოქვეყნებამდე გადახედვისა და თარიღით დაგეგმილი გამოქვეყნების შესაძლებლობა.
1. Media Library — სურათების, დოკუმენტების (PDF) და ვიდეო/embed კონტენტის ცენტრალიზებული მართვა, ზომისა და ფორმატის ავტომატური ოპტიმიზაციით.
1. SEO ველების (Meta Title, Meta Description, Open Graph, URL Slug) რედაქტირების შესაძლებლობა ყოველ გვერდზე.
1. FAQ სექციის დამატება ნებისმიერ საჭირო გვერდზე, სტრუქტურირებული (schema.org FAQPage) მარკირებით.
1. Versioning/Rollback და Audit Log — ცვლილებების ისტორია და საჭიროების შემთხვევაში წინა ვერსიაზე დაბრუნება.
ვენდორმა ასევე უნდა დაასაბუთოს, თუ რომელ CMS-ს გვთავაზობს (headless თუ ტრადიციული), რატომ არის ეს არჩევანი ოპტიმალური ამ მასშტაბის საპრეზენტაციო საიტისთვის და როგორია მისი ლიცენზირების მოდელი და გრძელვადიანი ღირებულება.
3. ტექნიკური არქიტექტურა
ვენდორმა უნდა წარმოადგინოს არქიტექტურული გადაწყვეტა, რომელიც მოიცავს Frontend-ის, Backend-ის, CMS-ის, მონაცემთა ბაზისა და გარე ინტეგრაციების ურთიერთკავშირს. აუცილებელია აღიწეროს:
1. ტექნოლოგიური სტეკი (Frontend framework, Backend ენა/framework, მონაცემთა ბაზა) და მისი შერჩევის დასაბუთება. სასურველი (მაგრამ არა სავალდებულო) ტექნოლოგიებია Front-end-ისთვის Next.js და Back-end-ისთვის Laravel ან Node.js — ვენდორს შეუძლია ალტერნატივის შემოთავაზება, თუ მიიჩნევს, რომ ის უკეთესად პასუხობს პროექტის მასშტაბსა და მოთხოვნებს.
1. Frontend და Backend ლოგიკურად და ტექნიკურად განცალკევებული უნდა იყოს (decoupled, API-driven არქიტექტურა), რათა ორივე ნაწილის დამოუკიდებელი განვითარება და მხარდაჭერა შესაძლებელი იყოს.
1. პლატფორმა განთავსდება დამკვეთის საკუთარ სერვერებზე — არქიტექტურა ვენდორმა ამის შესაბამისად უნდა დააპროექტოს.
1. გარემოების სტრუქტურა — DEV, UAT/Staging და PROD — ცალკეული, იზოლირებული გარემოებით.
1. CDN-ის გამოყენება სტატიკური რესურსების (სურათები, დოკუმენტები) სწრაფი მიწოდებისთვის, განსაკუთრებით საერთაშორისო აუდიტორიის გათვალისწინებით.
1. Caching სტრატეგია — გვერდის, API პასუხისა და მედია ფაილების დონეზე.
4. Deployment და კოდის მიწოდების სტანდარტები
სრული საწყისი კოდი ინახება შემსყიდველის GitHub-ის რეპოზიტორიაში; მიწოდება ნაწილობრივ ან სხვა პლატფორმაზე დაუშვებელია.
1. აკრძალულია დაშიფრული, ობფუსცირებული ან სხვაგვარად დახურული კოდის მიწოდება, აგრეთვე ისეთი კომპონენტების გამოყენება, რომელთა ლიცენზია შემსყიდველს დამოუკიდებელი build-ის უფლებას არ აძლევს.
1. აპლიკაცია მიეწოდება კონტეინერიზებული სახით: multi-stage Dockerfile, ფიქსირებული base image, გაშვება non-root მომხმარებლით, privileged რეჟიმის და host-mount-ების გარეშე.
1. კონფიგურაცია — მხოლოდ გარემოს ცვლადებით ან mount-ული ფაილებით. კოდში ან იმიჯში ჩაშენებული პაროლები, API გასაღებები, host-ები და IP მისამართები დაუშვებელია.
1. ვენდორი აწვდის ყველა env-ცვლადის რეესტრს: დასახელება, დანიშნულება, სავალდებულოობა, ნიმუშური მნიშვნელობა.
1. ვენდორი მიუთითებს რესურსების საწყის მოთხოვნას (CPU/RAM requests/limits) დატვირთვის ტესტის შედეგებზე დაყრდნობით.
1. სავალდებულოა health endpoint-ები: liveness (/healthz) და readiness (/readyz).
1. მიგრაცია სრულდება ცალკე ნაბიჯად.
1. ლოგები იწერება მხოლოდ stdout/stderr-ში, სტრუქტურირებული JSON ფორმატით. ფაილში ლოგირება და log rotation კონტეინერში დაუშვებელია.
1. ლოგებში აკრძალულია პაროლების, ტოკენების, სესიის იდენტიფიკატორების და პერსონალურ მონაცემთა ჩაწერა.
1. აპლიკაცია გამოაქვეყნებს Prometheus-თავსებად /metrics endpoint-ს მინიმუმ მოთხოვნების რაოდენობა, შეცდომები, ლატენტობა მეტრიკებით.
5. წარმადობა (Performance)
წარმადობის მოთხოვნები უნდა იყოს გაზომვადი და არა ზოგადი. ვებგვერდმა უნდა დააკმაყოფილოს Google Core Web Vitals-ის „Good" მაჩვენებლები ყველა საკვანძო გვერდზე. მინიმალურ სამიზნეებად უნდა დაფიქსირდეს:
1. First Contentful Paint (FCP) — არაუმეტეს 1.8 წამისა
1. Largest Contentful Paint (LCP) — არაუმეტეს 2.5 წამისა
1. Time to Interactive (TTI) — არაუმეტეს 3.8 წამისა
1. Google Lighthouse/PageSpeed ქულა — მინიმუმ 90 ქულა მთავარ და საკვანძო გვერდებზე (მობილურსა და დესკტოპზე ცალ-ცალკე)
1. Interaction to Next Paint (INP) — არაუმეტეს 200 ms-ისა
1. Cumulative Layout Shift (CLS) — არაუმეტეს 0.1-ისა
განსაკუთრებული ყურადღება ესაჭიროება სურათებისა და დოკუმენტების (მაგ. ფინანსური რეპორტების PDF ფაილები) ოპტიმიზაციას — sizes/formats-ის ავტომატური კონვერტაცია (WebP/AVIF) და lazy loading. საჭიროა ასევე JavaScript-ის ოპტიმიზაცია (code splitting, გამოუყენებელი კოდის წაშლა, მინიმიზაცია) ისე, რომ ყველა გვერდის ჩატვირთვის სიჩქარე თანაბარი და სტაბილური იყოს, არა მხოლოდ შერჩეულ გვერდებზე. ვენდორმა Go-Live-მდე უნდა წარმოადგინოს Performance Testing-ის შედეგები რეალურ მონაცემებზე.
6. Search — ძიების ტექნოლოგია
პლატფორმას უნდა ჰქონდეს გამართული ძიების ფუნქციონალი, რომელიც მოიცავს საიტზე განთავსებულ ყველა ინფორმაციას (გვერდები, სიახლეები, ბრენდები, დოკუმენტები, ფაილები) — ქართულ და ინგლისურ ენებზე.
7. SEO — ტექნიკური იმპლემენტაცია
დიზაინისა და სტრუქტურის დონეზე გათვალისწინებული Heading-ების, FAQ-ისა და კონტენტის იერარქიის გარდა, ვენდორმა ტექნიკურად უნდა უზრუნველყოს:
1. sitemap.xml-ის ავტომატური გენერაცია და განახლება ახალი გვერდების დამატებისას
1. robots.txt-ის სწორი კონფიგურაცია
1. Canonical URLs და 301 Redirect-ების მართვის მოქნილი სისტემა (განსაკუთრებით არსებული საიტიდან მიგრაციისას URL-ების ცვლილების გამო)
1. Open Graph და Twitter Card მეტამონაცემები სოციალურ ქსელებში გაზიარებისთვის
1. Structured Data/Schema.org მარკირება — Organization, Article (სიახლეებისთვის), FAQPage, BreadcrumbList
1. მრავალენოვანი SEO — hreflang ტეგები, თუ საიტი ერთზე მეტ ენაზე იმუშავებს
1. სუფთა, ლოგიკური URL სტრუქტურა ყველა გვერდის ტიპისთვის
კონტენტზე დაფუძნებული SEO რეკომენდაციები (საკვანძო სიტყვები, კონტენტის სტრუქტურა თითოეულ გვერდზე) დამატებით განისაზღვრება SEO სპეციალისტის ჩართულობის შემდეგ, თუმცა ტექნიკურმა პლატფორმამ ეს რეკომენდაციები უნდა შეძლოს დანერგვა.
8. უსაფრთხოება
მიუხედავად იმისა, რომ პლატფორმა არ ამუშავებს გადახდებს ან მომხმარებელთა ფართო პერსონალურ მონაცემებს, ის წარმოადგენს ჰოლდინგის ოფიციალურ საჯარო სახეს და ინახავს მგრძნობიარე კორპორაციულ დოკუმენტაციას (ფინანსური რეპორტები, ოფიციალური განცხადებები). შესაბამისად, საჭიროა:
1. OWASP Top 10 სტანდარტების დაცვა დეველოპმენტის პროცესში
1. გამოყენებული Framework-ებისა და პლატფორმების ვერსიები უნდა იყოს მინიმუმ 3 წლის განმავლობაში მხარდაჭერილი (Long-term Support/აქტიური მოვლა), რათა თავიდან იქნას აცილებული მოძველებული და დაუცველი დამოკიდებულებები.
1. დაუცველობების სკანირება (Vulnerability Scanning) და, საჭიროების შემთხვევაში, Penetration Testing Go-Live-მდე
1. Admin/CMS პანელზე წვდომის დაცვა — ძლიერი ავთენტიფიკაცია, სასურველია ორფაქტორიანი ავტორიზაცია (2FA) ადმინისტრატორებისთვის
1. Security Headers-ის სწორი კონფიგურაცია (CSP, HSTS და სხვა)
1. DDoS/WAF დაცვის საბაზისო დონე, ვინაიდან საიტი კორპორაციული სახელის მატარებელია და პოტენციური სამიზნეა
1. GDPR-თან და ადგილობრივ მონაცემთა დაცვის კანონმდებლობასთან შესაბამისობა — Cookie Consent მექანიზმი და კონფიდენციალურობის პოლიტიკის ტექნიკური იმპლემენტაცია
Go-Live-მდე Critical/High რისკის დაუცველობების რაოდენობა უნდა იყოს ნულოვანი.
9. ხელმისაწვდომობა (Accessibility)
საიტმა უნდა დააკმაყოფილოს WCAG 2.2 AA სტანდარტი — საერთაშორისოდ აღიარებული accessibility სტანდარტის საშუალო/სავალდებულო დონე. პრაქტიკულად ეს გულისხმობს:
1. ყველა სურათს გააჩნია აღწერითი alt ტექსტი
1. ტექსტსა და ფონს შორის საკმარისი კონტრასტი (მინიმუმ 4.5:1)
1. სრული ნავიგაცია შესაძლებელია მხოლოდ კლავიატურით
1. ფორმების ველები სწორად არის მიბმული შესაბამის ლეიბლებზე
1. ინტერაქტიულ ელემენტებზე ცხადი ფოკუსის მდგომარეობა (focus state)
ვენდორმა Go-Live-მდე უნდა წარმოადგინოს Accessibility აუდიტის შედეგები (მაგ. axe DevTools ან ანალოგიური ინსტრუმენტით).
10. მრავალენოვნება — ტექნიკური იმპლემენტაცია
პლატფორმამ უნდა უზრუნველყოს მრავალენოვანი კონტენტის მართვის სისტემა — თითოეული გვერდის, სიახლის, დოკუმენტისა და UI ტექსტის თარგმანის შენახვისა და ჩვენების შესაძლებლობა CMS-იდან, ენების მარტივი გადართვის ფუნქციით (EN | KA და საჭიროების შემთხვევაში დამატებითი ენები). კონკრეტულად რომელი ენებია საჭირო, ბიზნესის მხრიდან უნდა დაზუსტდეს, თუმცა არქიტექტურა ისე უნდა აიგოს, რომ ახალი ენის დამატება მომავალში დიდ ტექნიკურ ცვლილებას არ საჭიროებდეს.
11. ინტეგრაციები
ვენდორმა API-first მიდგომით უნდა ააგოს არქიტექტურა, რომ მომავალი ინტეგრაციები ცალკე დიდ პროექტად არ იქცეს. კონკრეტულად ტექნიკური გუნდის მხრიდან საჭიროა შეფასდეს და დაპროექტდეს:
1. დოკუმენტების/რეპორტების ატვირთვისა და შენახვის ინფრასტრუქტურა — მოცულობითი PDF ფაილებისთვის, ატვირთვის ლიმიტისა და, საჭიროების შემთხვევაში, გარე storage/CDN გადაწყვეტის განსაზღვრით
1. Google Analytics (GA4) და Google Tag Manager-ის ტექნიკური ინტეგრაცია, Consent Management-თან ერთად
1. Search Console-თან ინტეგრაცია SEO მონიტორინგისთვის
1. რუკის სერვისის (Google Maps ან ალტერნატივა) ინტეგრაცია ფილიალების გვერდისთვის
1. სოციალური მედიის ბმულების/feed-ების ინტეგრაცია, საჭიროების შემთხვევაში
12. Analytics — ტექნიკური სეტაპი
გარდა GA4/GTM-ის ბაზისური ინსტალაციისა, ტექნიკურმა გუნდმა უნდა ააწყოს Tracking Plan-ის შესაბამისი ივენთების სისტემა — მაგალითად, დოკუმენტის ჩამოტვირთვა, კარიერის გვერდიდან გარე ვაკანსიების საიტზე გადასვლა, საკონტაქტო ფორმის შევსება, ფილტრებისა და ძიების გამოყენება. ეს ივენთები ბიზნესის მიერ განსაზღვრული პრიორიტეტების საფუძველზე ტექნიკურად უნდა დაპროგრამდეს. გარდა GA4/GTM-ისა, საჭიროების შემთხვევაში უზრუნველყოფილი უნდა იყოს მესამე მხარის დამატებითი ანალიტიკური ინსტრუმენტების (მაგ. Hotjar ან ანალოგიური heatmap/session recording ხელსაწყოები) ტექნიკური ინტეგრაციაც.
13. ტესტირება და მისაღები კრიტერიუმები
ვენდორმა უნდა უზრუნველყოს ტესტირების სრული ციკლი Go-Live-მდე:
1. Functional Testing — ყველა გვერდის ტიპისა და ფუნქციონალის (ძიება, ფილტრები, ფორმები, ჩამოტვირთვები) შემოწმება
1. Cross-browser/Cross-device Testing — ძირითადი ბრაუზერები და მოწყობილობების ზომები
1. Performance Testing — მე-5 პუნქტში მითითებული KPI-ების მიხედვით
1. Security Testing — მე-8 პუნქტის მოთხოვნების მიხედვით
1. Accessibility Testing — WCAG 2.2 AA შესაბამისობის შემოწმება
1. SEO Testing — sitemap, meta მონაცემები, structured data-ს ვალიდაცია
1. UAT (User Acceptance Testing) — დამკვეთის მხრიდან საბოლოო დადასტურება
მხარდაჭერილი უნდა იყოს ბრაუზერების უახლესი აქტუალური ვერსიები: Google Chrome, Microsoft Edge, Safari, Mozilla Firefox, iOS Safari და Android Chrome.
Go-Live არ უნდა ნიშნავდეს მხოლოდ დეველოპმენტის დასრულებას — საჭიროა წინასწარ შეთანხმებული, გაზომვადი Acceptance Criteria თითოეული ეტაპისთვის.
14. დოკუმენტაცია და კოდის გადაცემა
ვენდორმა უნდა მოამზადოს სრული ტექნიკური დოკუმენტაცია — არქიტექტურის აღწერა, ინსტალაციისა და დეპლოიმენტის ინსტრუქციები, გამოყენებული Third-party დამოკიდებულებებისა და მათი ლიცენზიების ჩამონათვალი, CMS-ის ადმინისტრირების სახელმძღვანელო. პროექტის დასრულებისას სრული Source Code, კონფიგურაციები და დოკუმენტაცია გადაეცემა დამკვეთს ისე, რომ საჭიროების შემთხვევაში სხვა ტექნიკურ გუნდს შეეძლოს პროექტის გაგრძელება დამატებითი ბარიერების გარეშე.
კოდი და მასთან დაკავშირებული ინტელექტუალური საკუთრება (Intellectual Property) მთლიანად ეკუთვნის დამკვეთს. კოდი უნდა იყოს წაკითხვადი, ლოგიკურად სტრუქტურირებული და საკვანძო ფუნქციონალი კომენტარებით აღწერილი. ვერსიების კონტროლი (Git) უნდა მიმდინარეობდეს გასაგები და შინაარსობრივად სწორი commit-ებით, რაც უზრუნველყოფს ცვლილებების ისტორიის მარტივად თვალის მიდევნებას.
15. AI-ის გამოყენება დეველოპმენტის პროცესში
ვენდორმა უნდა გაამჟღავნოს, იყენებს თუ არა AI ინსტრუმენტებს დეველოპმენტის პროცესში (მაგ. კოდის გენერაციისთვის) და, გამოყენების შემთხვევაში, კონკრეტულად რომელ AI Tools-ს. ამასთან დაკავშირებით მოქმედებს შემდეგი მოთხოვნები:
1. AI-ის მიერ გენერირებულ კოდზე სრული პასუხისმგებლობა ეკისრება ვენდორს, ისევე როგორც ხელით დაწერილ კოდზე.
1. AI-ის მიერ გენერირებული კოდი უნდა გადიოდეს იმავე Code Review პროცესს, რაც დანარჩენი კოდი.
1. AI-ის მიერ გენერირებული კოდი უნდა გადიოდეს Security Testing-ს (იხ. მე-8 პუნქტი).
1. AI-ის მიერ გენერირებული ფუნქციონალი უნდა იყოს აღწერილი README ფაილებში/დოკუმენტაციაში, გასაგები გზამკვლევის სახით.

